Allus yesɛa sin iḥercan allus alɣawi d unamki, sin iḥercan-a yal yiwen degsen d acu i d-yemmal, allus alɣawi yettili d awalen neɣ d tinfaliyin i yebnan ɣef cbaḥa , anya d taseɣrut, ihi allus deg ungal-a d win i d-ijebden lwelha n yimeɣri akken ad icfu i wayen yeqqar, ad icfu i yiwudam, neɣ d aglam i kra n tɣawsa neɣ n liḥala i deg yella am akken i d-ittban deg umedya anda amaru yefka-d tugna ɣef liḥala i deg yella deg teswiɛt-ni, akken i d-yettban deg tenfalit-agi i dyebder umaru mi i teqqraḥ Malḥa s lehḍur-is, tekkat-d deg yimsulta d wid inekkren atmaten-nsen, kkaten ccita i lesyad-nsen akken ad sɛeddin iman-nsen s watmaten-nsen, dɣa qerḥent lehḍur-agi tewweḍ-as tfidi s iɣes, ur yufi as-d-yerr ur yufi ad issusem ɣef waya i yessexdem tanfalit-agi anda i d-yettban wallus deg-s awalen-is usan-d weznen imi i d-yettuɣal wawalnek akk d yettɣiḍ d ayen i as-yefkan aẓawan: - D amaɣbun, yetɣiḍ , yetɣiḍ, yemmeč, d baba; nek ur neggan uḍan, nek ifellqen afad-iw, nek yebḍan ɣef ɛcer meyya, nek i t-imuqulen(sb 106)